། །ཟིན་བྲིས་འགའ་ཞིག་བཞུགས་སོ། །
རྒྱུད་ཆེན་བརྩོན་འགྲུས་འཕགས་ཀྱི་རྒྱུད་ཊཱིཀ་ལས། རང་གི་ལུགས་ལ། བསྐྱེད་རིམ་གྱི་ལམ་
རྣམས་རྫོགས་རིམ་གྱི་སྨིན་བྱེད་དུ་སྒོམ་པ་ལ་སྟོང་གཞིའི་རླུང་སེམས་ལས་སྒྱུ་མའི་སྐུ་སྒྲུབ་པའི་
སྨིན་བྱེད་དུ་སྒོམ་པ་གཙོ་ཆེ་བའི་བསྐྱེད་རིམ་དང༌། རྫོགས་རིམ་ཡས་བབས་མས་བརྟན་གྱི་དགའ་
བཞིའི་སྨིན་བྱེད་དུ་གཙོ་ཆེ་བའི་བསྐྱེད་རིམ་གཉིས་ལས། དེ་གཉིས་ཀྱི་ནང་ནས་དང་པོ་སྟོན་པའི་
རྒྱུད་ཕ་རྒྱུད་དང༌། དེ་གཉིས་ཀྱི་ནང་ནས་གཉིས་པ་སྟོན་པའི་རྒྱུད་མ་རྒྱུད་དུ་འཇོག་པ་ཡིན་ལ། དེ་
ནི་ཕ་རྒྱུད་མ་རྒྱུད་དུ་འཇོག་ཚུལ་ཕལ་བ་ཡིན་ནོ། །ཞེས་སོ། །རང་ཉིད་འགྲེལ་བ་ལྟ་བུར་གནས་
ནས་རྒྱུད་གཞན་འཆད་པར་བྱེད་པ་མ་ཡིན་པར། འགྲེལ་བ་ལྟ་བུའི་རྒྱུད་གཞན་གྱིས་རང་ཉིད་
འཆད་པའི་གཞིར་གྱུར་པ་ནི་རྩ་རྒྱུད་ཀྱི་མཚན་ཉིད་ཡིན། འགྲེལ་བ་ལྟ་བུའི་རྒྱུད་གཞན་གྱིས་རང་
ཉིད་འཆད་པར་བྱེད་པའི་གཞིར་གྱུར་པ་མ་ཡིན་པར། རང་ཉིད་འགྲེལ་བ་ལྟ་བུར་གནས་ནས་རྒྱུད་
གཞན་འཆད་པར་བྱེད་པའི་རྒྱུད་དེ་བཤད་རྒྱུད་ཀྱི་འཇོག་བྱེད་ཡིན་ཞེས་དང༌། གཞི་རྒྱུད་རིན་པོ་ཆེ་
ལྟ་བུའི་གང་ཟག་གིས་ཐབས་ཀྱི་རྒྱུད་རིམ་གཉིས་བསྙེན་སྒྲུབ་ཡན་ལག་བཞི་ཉམས་སུ་བླངས་པ་
ལ་བརྟེན་ནས་འབྲས་བུའི་རྒྱུད་མི་གནས་པའི་མྱང་འདས་ཟུང་འཇུག་རྡོ་རྗེ་འཆང་གི་གོ་འཕང་ཚེ་
གཅིག་ལ་མངོན་དུ་བྱས་པ་ནི་རྒྱུན་ཆགས་པའི་དོན་ཡིན་ཏེ། རྒྱུད་ཕྱི་མ་ལས། རྒྱུད་ནི་རྒྱུན་ཞེས་བྱ་
བར་གྲགས། །ཞེས་དང༌། རྒྱུད་ཕྱི་མ་ལས། སྐུ་གསུང་ཐུགས་ནི་རྣམ་པ་གསུམ། །གསང་བ་ཞེས་ནི་
བཤད་པ་ཡིན། །སངས་རྒྱས་ཐམས་ཅད་ཅེས་བྱ་བ། །ཚོགས་པ་འདུས་པ་ཡིན་པར་བཤད། །ཅེས་
དང༌། རྣལ་འབྱོར་གྱི་དོན། ཐབས་དང་ཤེས་རབ་སྐུ་སྙོམས་འཇུག །རྣལ་འབྱོར་ཞེས་ནི་བཤད་
201

ཀུན་མཁྱེན་གསུང་འབུམ་༼ཁ༽
པ་ཡིན། །གང་དག་དངོས་མེད་ཤེས་རབ་སྟེ། །ཐབས་ནི་དངོས་པོའི་མཚན་ཉིད་དོ། །ཞེས་དང༌།
རྒྱུད་ཊཱིཀ་ལས། གསང་བ་ལྷའི་རྣལ་འབྱོར་བརྟན་པོ་དང་ལྡན་པའི་རྡོ་རྗེ་དང་པདྨ་འདུ་བྱས་པ་ནི་
སྤྱི་དོན་གྱི་གསང་བ་འདུས་པ་ཡིན་ཏེ། རྒྱུད་རྡོར་ཕྲེང་ལས། འདུས་པའི་མཆོག་དོན་རབ་གསུངས་
པ། །འདུས་པ་འདྲེས་པ་ཞེས་ནི་གསུངས། །འདྲེས་པ་ང་ཡིས་ཁྱོད་ལ་བཤད། །དཔའ་བོ་རྣལ་
འབྱོར་མ་སྦྱོར་བ། །ཞེས་གསུངས་པའི་ཕྱིར། གསང་བ་དྷཱུ་ཏིའི་མར་སྣ་གཉིས་གཅིག་ཏུ་འདྲེས་
པ་དང༌། དྷཱུ་ཏིའི་ནང་གི་རླུང་གཉིས་གཅིག་ཏུ་འདྲེས་པ་ནི་སྦས་དོན་གྱི་གསང་བ་འདུས་པ་ཡིན་ཏེ།
དེ་ཉིད་ལས། གང་ཚེ་གསང་བའི་རྩ་གཉིས་ནི། །ཡང་དག་སྦྱོར་བས་རེག་གྱུར་པ། །ཞེས་གསུངས་
པའི་ཕྱིར། རླུང་གིས་གཏུམ་མོའི་མེ་སྦར། གཏུམ་མོའི་མེས་རྩ་སྟོང་ཕྲག་བདུན་ཅུ་རྩ་གཉིས་ཀྱི་ནང་
ན་གནས་པའི་བྱང་སེམས་ཞུ་བ་རྣམས་དྷཱུ་ཏིའི་ལམ་ནས་གཅིག་ཏུ་འདྲེས་ཏེ་བབས་པ་ནི་སྦས་
དོན་གྱི་གསང་བ་འདུས་པ་ཡིན་ཏེ། དེ་ཉིད་ལས། དེ་ནས་བྱང་ཆུབ་སེམས་ཀྱང་ནི། །གནས་ཀུན་
ནས་ནི་ཞུ་གྱུར་ནས༎ ངོ་བོ་གཅིག་ཏུ་གྱུར་པ་དང༌། །རྩ་ནི་གཅིག་གི་འབྲས་བུར་ནི། །རོ་གཅིག་
ཏུ་ནི་གྱུར་པ་ལ། །འདུས་པ་ཞེས་ནི་དེ་ལ་གསུངས། །ཞེས་གསུངས་པའི་ཕྱིར། དེ་ལྟར་ཕབ་པ་
ནོར་བུའི་རྩེར་འཕོ་མེད་དུ་བཟུང་བ་ལས་ཀུན་རྟོག་བཞོན་པའི་རླུང་དང་བཅས་པ་ཐིམ་པ་ལས་
ཡང་དག་པའི་ཡེ་ཤེས་ལྷན་སྐྱེས་ཀྱི་བདེ་བ་དང༌། སྟོང་པ་ཉིད་གཅིག་ཏུ་འདུས་པ་ནི་སྦས་དོན་གྱི་
གསང་བ་འདུས་པ་ཡིན་ཏེ། དེ་ཉིད་ལས། ཕུང་པོ་ཁམས་དང་དབང་པོ་དང༌། །ཡུལ་རྣམས་དང་ནི་
སྦས་པའི་ནང༌། །རྣམ་རྟོག་ཀུན་ནས་ཟད་པ་ལས། །ཡང་དག་ཡེ་ཤེས་བདེ་ཆེན་སྐྱེ། །རོ་གཅིག་
པ་ནི་ངལ་གསོ་གང༌། །དེ་བཞིན་དུ་ནི་འདུས་པ་སྟེ། །ཞེས་གསུངས་པའི་ཕྱིར། །ཞེས་སོ། །འདི་
སྐད་བདག་ཐོས་སོགས་གྱི་དོན་ནི། སམྦུ་ཊ་ལས། འདི་སྐད་ཅེས་བྱ་བའི་ཚིག་གི་ཕྲད་ནི། དེ་སྐད་
ཅེས་གསུངས་ནས་ཞེས་བྱ་བའི་མཐར་ཐུག་པའི་རྒྱུད་ཀྱི་ཚོགས་ལ་བསྙེགས་སོ། །བདག་ཉིད་ཀྱི་
ཐོས་པའི་ཤེས་རབ་ཀྱིས་ཐོས་པ་ཡིན་གྱི་རྟོགས་པ་ནི་མིན་ནོ། །བཅོམ་ལྡན་འདས་རྟོགས་པའི་
202

ཟིན་བྲིས་འགའ་ཞིག
སྐྱོན་གང་ལགས། བཅོམ་ལྡན་འདས་ཀྱིས་བཀའ་སྩལ་པ། སྡུད་པར་བྱེད་པ་དང༌། འཆད་པ་པོ་
དག་དབྱེར་མེད་པར་འགྱུར། བཅོམ་ལྡན་འདས་ཀྱིས་གང་ཅུང་ཟད་གསུངས་པ་དེ་བདག་གིས་
གཅིག་ན་ཞེས་བྱ་བ་ནི་དུས་ཉིད་ལའོ། །གཅིག་ན་ཞེས་བྱ་བ་ནི་སྐད་ཅིག་མའོ། །དབང་ཕྱུག་དང་
ནི་གཟུགས་བཟང་དང༌། །དཔལ་དང་གྲགས་དང་ཡེ་ཤེས་དང༌། །བརྩོན་འགྲུས་ཕུན་སུམ་ཚོགས་
པ་སྟེ། །དྲུག་པོ་རྣམས་ལ་སྐལ་ཞེས་བྱ། །འདི་ལྟ་སྟེ། ཤེས་རབ་ཀྱི་དབང་གིས་ཉོན་མོངས་པ་དང་
ཉེ་བའི་ཉོན་མོངས་པ་འཇོམས་པ་དེའི་ཕྱིར། ཤེས་རབ་བྷ་གར་གསུངས་སོ། །དེ་བཞིན་གཤེགས་
པ་ཐམས་ཅད་ཀྱི། །སྐུ་དང་གསུང་དང་ཐུགས་རྣམས་དང༌། །དེ་རྣམས་ཀྱི་སྙིང་པོ་དང༌། དེ་ཉིད་ཀྱི་
རྡོ་རྗེ་དང༌། དེ་ཉིད་ཀྱི་བཙུན་མོ་དང༌། དེའི་བྷ་ག་དེ་ལ་བཞུགས་སོ། །ཞེས་སོ། །
རྒྱུད་ཊཱིཀ་ལས། རྡོ་རྗེ་འཆང་ཆེན་པོའི་སྐུའི་ཆ་ཤས་རྣམས་རྟེན་གཞལ་ཡས་ཁང་དུ་སྤྲུལ་པ་ནི།
སངས་རྒྱས་ཀྱི་ཞིང་གི་ཞེས་པའི་ངེས་དོན་ཡིན་ཏེ། ལེའུ་བརྒྱད་པ་ལས། མཆོད་རྟེན་རིན་ཆེན་སྣ་
བཞི་པ། །གསལ་ཞིང་རང་བཞིན་དྲི་མ་མེད། །རིགས་རྣམས་ཐམས་ཅད་མཆོད་པའི་ཕྱིར། །ཤེས་
རབ་ཅན་གྱིས་གནས་སུ་བསྒོམ། །ཞེས་དང༌། རྒྱུད་ཕྱི་མ་ལས་ཀྱང༌། མཆོད་རྟེན་སངས་རྒྱས་ཐམས་
ཅད་ཀྱི། །བཞུགས་གནས་ཕོ་བྲང་ཡིན་པར་བཤད། །ཅེས་གསུངས་པའི་ཕྱིར། རྡོ་རྗེ་འཆང་གི་ཕུང་
པོ་ལྔ་རིགས་ལྔར་སྤྲུལ་པ་ནི་དེ་བཞིན་གཤེགས་པ་ཐམས་ཅད་རྡོ་རྗེ་མི་བསྐྱོད་པ་དང་། ཞེས་པ་
ནས། རྡོ་རྗེ་གདོན་མི་ཟ་བ་དང༌། ཞེས་པའི་ངེས་དོན་ཡིན་ཏེ། ལེའུ་བཅུ་བདུན་པ་ལས། མདོར་ན་
ཕུང་པོ་ལྔ་རྣམས་ནི། །སངས་རྒྱས་ལྔར་ནི་རབ་ཏུ་བསྒྲགས། །ཞེས་གསུངས་པའི་ཕྱིར། རྡོ་རྗེ་འཆང་
གི་ཁམས་ཡུམ་བཞིར་སྤྲུལ་པ་ནི་ས་རྡོ་རྗེ་མ་ནས་རླུང་རྡོ་རྗེ་མའི་བར་གྱི་ངེས་དོན་ཡིན་ཏེ། དེ་ཉིད་
ལས། ས་ནི་སྤྱན་ཞེས་བྱ་བ་ཡིན། །ཆུ་ཡི་ཁམས་ནི་མ་མཱ་ཀི །དཀར་དང་སྒྲོལ་མ་ཞེས་བྱ་བ། །མེ་
དང་རླུང་དུ་རབ་ཏུ་བསྒྲགས། །ཞེས་གསུངས་པའི་ཕྱིར། རྡོ་རྗེ་འཆང་གི་མིག་སོགས་སེམས་དཔའ་
བརྒྱད་དུ་སྤྲུལ་བ་ནི། དམ་ཚིག་རྡོ་རྗེ་ནས་རྒྱལ་བ་རྡོ་རྗེའི་བར་དང༌། ནམ་མཁའ་རྡོ་རྗེ་དང༌། ཆོས་
203

ཀུན་མཁྱེན་གསུང་འབུམ་༼ཁ༽
ཀྱི་དབྱིངས་ཀྱི་ངོ་བོ་ཉིད་རྡོ་རྗེ་རྣམས་ཀྱི་ངེས་དོན་ཡིན་ཏེ། དེ་ཉིད་ལས། རྡོ་རྗེ་སེམས་བསྐྱེད་ཉིད་
དག་ཀྱང༌། །བྱང་ཆུབ་སེམས་དཔའི་དཀྱིལ་འཁོར་མཆོག །ཅེས་གསུངས་པའི་ཕྱིར། རྡོ་རྗེ་འཆང་
གི་ཡུལ་ལྔ་རྡོ་རྗེ་མ་ལྔར་སྤྲུལ་བ་ནི། གཟུགས་རྡོ་རྗེ་ནས་རེག་བྱ་རྡོ་རྗེ་དང་ཞེས་པའི་བར་གྱི་ངེས་
དོན་ཡིན་ཏེ། ལེའུ་བདུན་པ་ལས། གཟུགས་སྒྲ་དྲི་སོགས་སྔགས་པ་ཡིས། །ལྷ་ཉིད་དུ་ནི་རྟག་ཏུ་
བསྒོམ། །ཞེས་གསུངས་པའི་ཕྱིར། ཡན་ལག་བཅུ་ཁྲོ་བོ་བཅུར་སྒོམ་པ་ཤུགས་ལ་བསྟན་ལ། དེས་
ན་རྡོ་རྗེ་འཆང་གི་སྐུའི་ཆ་ཤས་རྣམས་རྟེན་གཞལ་ཡས་ཁང་དང་བརྟེན་པ་ལྷ་སོ་གཉིས་སུ་སྤྲུལ་པ་ནི།
བརྗོད་ཀྱིས་མི་ལངས་པའི་ཞེས་པ་ནས། གང་བར་སྣང་བར་གྱུར་ཏོ་ཞེས་པའི་བར་གྱི་ངེས་དོན་ཡིན་
ཏེ། ལུང་སྟོན་ལས། གང་ཡང་དམ་ཚིག་སྔོན་འགྲོ་དང༌། །སྐུ་རྡོ་རྗེ་སོགས་མིང་ཅན་གྱི། །བྱང་ཆུབ་
སེམས་དཔའ་སེམས་ཅན་དང༌། །དོན་ཡོན་མཐའ་ཅན་དེ་བཞིན་གཤེགས། །འདི་རྣམས་སྐུ་ཡི་ཡན་
ལག་གྲགས། །ཞེས་གསུངས་པའི་ཕྱིར། དེས་ན་གཙོ་འཁོར་རྒྱུད་ཐ་མི་དད་དུ་བྱས་ནས་བསྟན་པས་
ན་ངེས་དོན་ནོ་ཞེས་སོ། །དབུ་མ་སྣང་བ་ལས། གཅིག་དང་དུ་མ་མ་གཏོགས་པའི། །དངོས་དེ་གང་
ཡང་ཡོད་མ་ཡིན། །ཕུང་གསུམ་མི་སྲིད་དེ་ཡི་ཕྱིར། །ཕན་ཚུན་སྤངས་ཏེ་གནས་ཕྱིར་རོ། །ཞེས་སོ། །
རྒྱུད་ཊཱིཀ་ལས། སྤྱིར་གཙོ་བོའི་གནས་སྐབས་དེ་ལ་ལྔ་ཡོད་དེ། ལྷག་མོས་ཀྱི་གཙོ་བོ། མངོན་
བྱང་ལྔ་བསྐྱེད་ཀྱི་གཙོ་བོ། ལུས་དཀྱིལ་གྱི་གཙོ་བོ། དཀྱིལ་འཁོར་རྒྱལ་མཆོག་གི་གཙོ་བོ། ལས་
རྒྱལ་མཆོག་གི་གཙོ་བོ་རྣམས་སུ་ཡོད་པའི་ཕྱིར། དེའི་ནང་ནས་ལྷག་མོས་ཀྱི་གཙོ་བོ་དང༌། ལུས་
དཀྱིལ་གྱི་གཙོ་བོ་འཕོ་བ་མེད་དེ། ལྷག་མོས་ཀྱི་གཙོ་བོ་ཡིན་ན་རྡོ་རྗེ་འཆང་ཡིན་པས་ཁྱབ་པ་དང༌།
ལུས་དཀྱིལ་གྱི་གཙོ་བོ་ཡིན་ན་མི་བསྐྱོད་པ་ཡིན་པས་ཁྱབ་པའི་ཕྱིར། དེས་ན་འཕོ་ཚུལ་ནི་བསྙེན་
པའི་སྐབས་སུ་མངོན་བྱང་ལྔའི་སྒོ་ནས་འཕོ། དེ་ཡང་ཕྱག་མཚན་གྱི་སྒོ་ནས་འཕོ། ཕྱག་མཚན་
ལ་དང་པོའི་མགོན་པོ་ལ་རྡོ་རྗེ་དཀར་པོ་རྩེ་ལྔ་པ་ནས། གནོད་མཛེས་ལ་རྡོ་རྗེ་སྔོན་པོའི་བར་སོ་
གསུམ་བྱེད། དེ་ཡང་རྣམ་སྣང་ལྟ་བུ་ལ་མཚོན་ན། རྣམ་སྣང་མངོན་བྱང་ལྔའི་སྒོ་ནས་བསྐྱེད། དེ་དང་
204

ཟིན་བྲིས་འགའ་ཞིག
སྤྱན་མ་སྙོམས་པར་འཇུག་པའི་མངལ་ནང་དུ་རྣམ་སྣང་གིས་གཙོ་བོ་བྱས་པའི་ལྷ་སོ་གཉིས་བསྐྱེད།
རྣམ་སྣང་ཕྱིར་ཕྱུང་སྤྱི་དགོས་ཀྱི་མཛད་པ་མཛད་ནས་མངོན་བྱང་ལྔ་བསྐྱེད་ཀྱི་རྣམ་སྣང་ལ་བསྟིམ།
སྤྱན་མ་ཕྱིར་ཕྱུང༌། སྤྱི་དགོས་ཀྱི་མཛད་པ་མཛད་ནས་རྣམ་སྣང་གི་པང་གི་སྤྱན་མ་ལ་བསྟིམ། མི་
བསྐྱོད་པ་ཕྱིར་ཕྱུང༌། སྤྱི་དགོས་ཀྱི་མཛད་པ་མཛད་ནས་རིམ་པ་དང་པོའི་ཤར་དུ་འགོད། རེག་བྱ་རྡོ་
རྗེ་མ་ཕྱིར་ཕྱུང༌། སྤྱི་དགོས་ཀྱི་མཛད་པ་མཛད་ནས་ཤར་ལྷོར་འགོད་པ་ཡིན་ཏེ། སྙིམ་པའི་མེ་ཏོག་
ལས། གལ་ཏེ་རྒྱལ་གཞན་དབུས་མར་གྱུར། །དེ་ཡི་གནས་ལ་མི་བསྐྱོད་འགྱུར། །ཞེས་གསུངས་
པའི་ཕྱིར། དེས་གཞན་རྣམས་ལ་རིགས་འདྲ། སྤྱན་མ་གཙོ་བོར་སོང་བའི་ཚེ་ན། མངོན་བྱང་ལྔའི་
སྒོ་ནས་སྤྱན་མ་བསྐྱེད། དེ་དང་རྣམ་སྣང་སྙོམས་པར་འཇུག་པའི་མངལ་ནང་དུ་རྣམ་སྣང་གིས་གཙོ་
བོ་བྱས་པའི་ལྷ་སོ་གཉིས་བསྐྱེད། རྣམ་སྣང་ཕྱིར་ཕྱུང༌། སྤྱི་དགོས་ཀྱི་མཛད་པ་མཛད་ནས་སྤྱན་
མའི་པང་གི་རྣམ་སྣང་ལ་བསྟིམ། སྤྱན་མ་ཕྱིར་ཕྱུང་སྤྱི་དགོས་ཀྱི་མཛད་པ་མཛད་ནས་མངོན་བྱང་
ལྔ་བསྐྱེད་ཀྱི་སྤྱན་མ་ལ་བསྟིམ། དེས་ལྷ་མོ་བཞི་ལ་འདྲ། མི་བསྐྱོད་པའི་གནས་དང་རེག་བྱ་རྡོ་རྗེ་
མའི་གནས་ནི་གོང་བཞིན། བྱམས་པ་གཙོ་བོར་སོང་བའི་ཚེ་ན་མངོན་བྱང་ལྔའི་སྒོ་ནས་བྱམས་
པ་བསྐྱེད། དེ་དང་གཟུགས་རྡོ་རྗེ་མ་སྙོམས་པར་འཇུག་པའི་མངལ་ནང་དུ་རྣམ་སྣང་གཙོ་བོ་བྱས་
པའི་ལྷ་སོ་གཉིས་བསྐྱེད། རྣམ་སྣང་ཕྱིར་ཕྱུང༌། སྤྱི་དགོས་ཀྱི་མཛད་པ་མཛད་ནས་བྱམས་པའི་
རིགས་བདག་ལ་བསྟིམ་པའམ་བྱམས་པ་ལ་བསྟིམ་པ་གང་རུང་བྱེད། གཟུགས་རྡོ་རྗེ་མ་ཕྱུང་ནས་
བྱམས་པའི་པང་གི་དེ་ལ་ཐིམ་པར་བྱེད་པ་ཡིན་ཏེ། དེ་ཉིད་ལས། གང་ཚེ་འཁོར་གཙོ་སངས་རྒྱས་
འགྱུར། །ཕྱུང་བ་དེར་ནི་སྟིམ་པར་བྱེད། །བྱང་ཆུབ་སེམས་དཔའ་འཁོར་གཙོར་འགྱུར། །དེ་ཡི་
རིགས་བདག་བསྟིམ་པར་བྱ། །ཞེས་གསུངས་པའི་ཕྱིར། མི་བསྐྱོད་པ་ཕྱུང་ནས་རིམ་པ་དང་པོའི་
ཤར་དང༌། སྤྱན་མ་དེའི་ཤར་ལྷོ་དང༌། རེག་བྱ་རྡོ་རྗེ་མ་རིམ་པ་གཉིས་པའི་ཤར་ལྷོ་དང༌། བྱམས་
པ་ཕྱིར་ཕྱུང་ནས་རང་འདྲ་གཉིས་པ་ཤར་སྒོའི་གཡས་སུ་འཇོག་པ་ཡིན་ཏེ། དེ་ཉིད་ལས། རྒྱལ་བ་
205

ཀུན་མཁྱེན་གསུང་འབུམ་༼ཁ༽
ལས་གཞན་དཀྱིལ་འཁོར་བ། །གལ་ཏེ་འཁོར་ལོའི་གཙོ་བོ་བྱེད། །དབུས་མ་དེ་ཡང་གཞན་ཉིད་
དེ། །རང་གནས་སུ་ཡང་གཞན་ཉིད་ཡིན། །ཞེས་གསུངས་པའི་ཕྱིར། དེས་སེམས་དཔའ་རྣམས་
ལའང་འགྲེས། གཟུགས་རྡོ་རྗེ་མ་གཙོ་བོར་སོང་བའི་ཚེ། མངོན་བྱང་ལྔའི་སྒོ་ནས་གཟུགས་རྡོ་རྗེ་
མ་བསྐྱེད། དེ་དང་བྱམས་པ་སྙོམས་པར་འཇུག་པའི་མངལ་ནང་དུ་རྣམ་སྣང་གིས་གཙོ་བོ་བྱས་
པའི་ལྷ་སོ་གཉིས་བསྐྱེད།
རྣམ་སྣང་ཕྱིར་ཕྱུང་ནས་བྱམས་པའི་རིགས་བདག་ལ་ཞེས་སོགས་
འདྲ། གཟུགས་རྡོ་རྗེ་མ་ཕྱིར་ཕྱུང་ནས་མངོན་བྱང་ལྔ་བསྐྱེད་ཀྱི་གཟུགས་རྡོ་རྗེ་མ་ལ་བསྟིམ། མི་
བསྐྱོད་པ་སོགས་ཀྱི་གནས་དེ་སྔར་དང་འདྲ། གཤིན་རྗེ་གཤེད་གཙོ་བོར་སོང་བའི་ཚེ་མངོན་བྱང་
ལྔ་བསྐྱེད་སོགས་འདྲ། རྣམ་སྣང་ཕྱིར་ཕྱུང་ནས་གཤིན་རྗེ་གཤེད་ཀྱི་རིགས་བདག །གཟུགས་རྡོ་
རྗེ་མ་གཤིན་རྗེ་གཤེད་ཀྱི་པང་ལ་གཞན་འདྲ། གཤིན་རྗེ་གཤེད་ཕྱིར་ཕྱུང་ནས་རང་འདྲ་གཉིས་པ་
ཤར་སྒོར་འཇོག་པ་ཡིན་ནོ། །དེས་ཁྲོ་བོ་གཞན་ལ་འདྲ། རེག་བྱ་རྡོ་རྗེ་མ་ལ་མི་བསྐྱོད་པས་འཁྱུད་
པ་མ་གཏོགས་མི་བསྐྱོད་པ་དང་འདྲ། ལྷ་མོ་རྣམས་གཙོ་བོར་སོང་བའི་ཚེ་མཚན་བསྒྱུར་བ་དང་ང་
རྒྱལ་འཕོ་བ་སོགས་མི་བྱེད་དེ། མཐའ་དཔྱོད་ལས། ལྷ་མོ་རྣམས་གཙོ་བོར་སོང་བའི་ཚེ་མཚན་
བསྒྱུར་བ་དང་ང་རྒྱལ་འཕོ་བ་སོགས་བྱས་ན། དེ་བཞིན་གཤེགས་པ་ལས་གཞན་པའི་འཁོར་གྱི་
ལྷ་གཙོ་བོར་མ་སོང་འདུག་པས་མི་འཐད་དམ་སྙམ་དུ་སྣང་ཞིང་ཞེས་གསུངས་པའི་ཕྱིར། ཞེས་
དང༌། གཤང་གཅི་གཉིས། ཁུ་ཁྲག་གཉིས། ལ་སོགས་པ་ཤ་ཆེན་ཏེ། བདུད་རྩི་ལྔ་ལ་ལྷ་བཤོས་
སུ་བྱས་ནས་དཀྱིལ་འཁོར་བའི་ལྷ་རྣམས་ལ་དབུལ་བར་བྱ་ཞིང༌། བདག་ཉིད་ཀྱིས་ཀྱང་མྱང་བར་
བྱའོ། །བདུད་རྩི་ལྔ་པ་ཤ་ཆེན་ལ་བྱེད་པར་རྡོ་རྗེ་འཕྲེང་བ་ལས་བཤད། དགོངས་པ་ལུང་སྟོན་ལས་
རྐང་ལ་བཤད་དོ། །ཞེས་སོ། །
སྒྱུ་ལུས་ཀྱི་ལྷ་གྲངས་ནི། རིག་བྱེད་...སྡེ་བཞི་དང་དུས་དང་...སྡེ་དྲུག་དང་མེ...སྡེ་གསུམ་དང་ཡི་
བརྡ། །ཉི་...སྤྱི་བོར་ཉི་མས་བཅུ